Kære Forældre

På DAG den DATO kl. 11.00 skal klassen besøge Folketeatret i Nørregade 39 i København og se forestillingen *Hannibal & Jerry.*

Vi tager bus/tog/går derhen og spiser madpakker/frugt på teatret. Vi er tilbage på skolen igen kl. XX.

Forestillingen er en iscenesættelse som bygger på Wikke & Rasmussens kultfilm fra 1997, hvor Hannibal, som er ensom og bare hænger, til sidst får en talende hund, Jerry, som ven. Hunden bliver kidnappet af Harry for at udgøre en ny idé til Onkel Morfars lejetøjsfabrik. Det er så op til familien at få Jerry fri. Forestillingen er en musikforestilling hvor alle sangene fra filmen er med, samt flere nye sange, og børnene og de voksne er velkommen at synge med i de kendte sange.

Med i forestillingen er 8 skuespillere som er på scenen hele tiden, dog gemt væk i hver sin ”Æggestol”. Æggetemaet fra filmen har fået en større rolle i iscenesættelsen, lige efter Wikke & Rasmussens gakkede stil.

Det er en stor produktion, som spiller på Store Scene, og jeres børn får en oplevelse af Københavns ældste teater – med guldbelagte gelændere, krystallysekrone, røde plyssæder og en pause i midten af forestillingen.

Når I får jeres børn hjem, har de set en moderne klassiker, hvor temaer som ensomhed, kærlighed, fællesskab og mod har været i spil - – spørg gerne til deres oplevelse og tanker om både forestilling og det at gå i teatret.